CELEX: 32004R1875
Language: da
Date: 2004-10-28 00:00:00
Title: Kommissionens forordning (EF) nr. 1875/2004 af 28. oktober 2004 om ændring af bilag II og III til Rådets forordning (EØF) nr. 2377/90 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler for så vidt angår natriumsalicylat og fenvaleratEØS-relevant tekst.

29.10.2004   
            
            
               DA
            
            
               Den Europæiske Unions Tidende
            
            
               L 326/19
            
         
      KOMMISSIONENS FORORDNING (EF) Nr. 1875/2004
   af 28. oktober 2004
   om ændring af bilag II og III til Rådets forordning (EØF) nr. 2377/90 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler for så vidt angår natriumsalicylat og fenvalerat
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2377/90 af 26. juni 1990 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler (1), særlig artikel 3 og artikel 4, stk. 3,
   under henvisning til udtalelser fra Det Europæiske Agentur for Lægemiddelvurdering udarbejdet af Udvalget for Veterinærlægemidler, og
   ud fra følgende betragtninger:
   
               (1)
            
            
               Alle farmakologisk virksomme stoffer, som inden for EF anvendes i veterinærlægemidler til behandling af dyr bestemt til fødevareproduktion, skal vurderes i overensstemmelse med forordning (EØF) nr. 2377/90.
            
         
               (2)
            
            
               Stoffet natriumsalicylat er opført i bilag II for alle dyrearter bestemt til fødevareproduktion med undtagelse af fisk, men kun til lokal brug. Anvendelsen bør udvides til også at omfatte oral anvendelse hos kvæg og svin med undtagelse af dyr, der producerer mælk bestemt til konsum.
            
         
               (3)
            
            
               Den midlertidige maksimalgrænseværdi for fenvalerat udløber den 1. juli 2004. Det har vist sig formålstjenstligt at give mulighed for at afslutte de videnskabelige undersøgelser vedrørende dette stof, og gyldigheden af de midlertidige maksimalgrænseværdier bør derfor forlænges til 1. juli 2006.
            
         
               (4)
            
            
               Forordning (EØF) nr. 2377/90 bør derfor ændres i overensstemmelse hermed.
            
         
               (5)
            
            
               Der bør fastsættes en tilstrækkelig lang tidsfrist, inden denne forordning finder anvendelse, for at give medlemsstaterne mulighed for at foretage de tilpasninger, som på baggrund af denne forordning måtte være nødvendige i de tilladelser til at markedsføre de pågældende veterinærlægemidler, der er givet i medfør af Europa-Parlamentets og Rådets direktiv 2001/82/EF af 6. november 2001 om oprettelse af en fællesskabskodeks for veterinærlægemidler (2), for at tage hensyn til bestemmelserne i denne forordning.
            
         
               (6)
            
            
               De i denne forordning fastsatte foranstaltninger er i overensstemmelse med udtalelse fra Det Stående Udvalg for Veterinærlægemidler —
            
         UDSTEDT FØLGENDE FORORDNING:
   Artikel 1
   Bilag II og III til forordning (EØF) nr. 2377/90 ændres som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 28. december 2004.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. oktober 2004.
      
         
            På Kommissionens vegne
         
         Olli REHN
         
         
            Medlem af Kommissionen
         
      
   
   
      (1)  EFT L 224 af 18.8.1990, s. 1. Senest ændret ved Kommissionens forordning (EF) nr. 1851/2004 (EUT L 323 af 26.10.2004, s. 6).
   
      (2)  EFT L 311 af 28.11.2001, s. 1. Senest ændret ved direktiv 2004/28/EF (EUT L 136 af 30.4.2004, s. 58).
   
      BILAG
      A.   Følgende stof indsættes i bilag II til forordning (EØF) nr. 2377/90
      2.   Organiske forbindelser
      
                  Farmakologisk virksomme stoffer
               
               
                  Dyreart
               
            
                  »Natriumsalicylat
                  
               
               
                  Kvæg, svin (1)
                  
               
            B.   Følgende stof indsættes i bilag III til forordning (EØF) nr. 2377/90
      2.   Antiparasitære lægemidler
      2.2.   Midler mod ektoparasitter
      2.2.3.   Pyrethroider
      
                  Farmakologisk virksomme stoffer
               
               
                  Restmarkør
               
               
                  Dyreart
               
               
                  MRL
               
               
                  Målvæv
               
            
                  »Fenvalerat
                      (2)
                  
               
               
                  Fenvalerat (summen af RR-, SS-, RS- og SR-isomerer)
               
               
                  Kvæg
               
               
                  25 μg/kg
               
               
                  Muskel
               
            
                  250 μg/kg
               
               
                  Fedt
               
            
                  25 μg/kg
               
               
                  Lever
               
            
                  25 μg/kg
               
               
                  Nyre
               
            
                  40 μg/kg
               
               
                  Mælk
               
            
         (1)  Til oral anvendelse; må ikke anvendes til dyr, der producerer mælk bestemt til konsum.«
      
         (2)  Midlertidige MRL-grænseværdier udløber den 1.7.2006.«